ᱚᱣᱨᱚᱝᱜᱟᱵᱟᱫᱽ, ᱵᱤᱦᱟᱨ

ᱚᱣᱨᱚᱝᱜᱟᱵᱟᱫᱽ ᱫᱚ ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ, ᱵᱤᱦᱟᱨ, ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱚᱱᱟ ᱦᱚᱱᱚᱛ ᱨᱮᱭᱟᱜ ᱛᱟᱞᱢᱟ ᱠᱟᱱᱟ ᱟᱨ ᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱑᱐᱒,᱒᱒᱔ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱞᱮᱱᱟ ᱾ ᱱᱚᱰᱟᱱ ᱠᱚ ᱦᱚᱲ ᱫᱚ ᱢᱚᱜᱚᱦᱤ ᱟᱨ ᱦᱤᱱᱫᱤ ᱛᱮ ᱠᱚ ᱨᱚᱯᱚᱲᱼᱟ ᱾

ᱱᱟᱜᱟᱢ
ᱚᱣᱨᱚᱝᱜᱟᱵᱟᱫᱽ ᱫᱚ ᱥᱮᱫᱟᱭ ᱥᱮ ᱱᱟᱦᱟᱜ ᱦᱚᱸ "ᱵᱤᱦᱟᱨ ᱨᱮᱭᱟᱜ ᱪᱤᱛᱛᱳᱨᱜᱚᱰ" ᱠᱚ ᱢᱮᱛᱟᱜ ᱜᱮᱭᱟ ᱾ ᱪᱮᱫᱟᱜ ᱥᱮ ᱱᱚᱰᱮ ᱟᱭᱢᱟ ᱞᱮᱠᱷᱟ ᱛᱮᱭᱟᱱ ᱥᱩᱨᱭᱚᱵᱚᱱᱥᱤ, ᱨᱟᱡᱽᱯᱩᱛ ᱠᱚ ᱵᱟᱥᱟᱜ ᱠᱟᱱ ᱜᱮᱭᱟ ᱾ ᱚᱱᱟ ᱛᱮ ᱚᱱᱠᱟ ᱧᱩᱛᱩᱢ ᱫᱚ ᱾ ᱥᱤᱧᱚᱛ ᱨᱮᱭᱟᱜ ᱑᱙᱕᱒, ᱯᱩᱭᱞᱩ ᱵᱟᱪᱷᱱᱟᱣ ᱠᱷᱚᱱᱟᱜ ᱱᱤᱛ ᱦᱟᱹᱵᱤᱡ ᱛᱮ ᱱᱚᱰᱮ ᱫᱚ ᱨᱟᱡᱽᱯᱩᱛ ᱦᱚᱲ ᱜᱮ ᱠᱚ ᱫᱟᱲᱮ ᱦᱤᱡᱩᱜ ᱠᱟᱱᱟ ᱾ https://www.deccanherald.com/national/end-of-a-dynasty-in-chittorgarh-of-bihar-728009.html

ᱥᱮᱫᱟᱭ ᱠᱷᱚᱱᱟᱜ, ᱢᱚᱜᱚᱫᱷ (᱑᱒᱐᱐ - ᱓᱒᱒ ᱵᱤ.ᱥᱤ.ᱤ.) ᱠᱚᱜᱟᱣ ᱨᱟᱡᱽᱜᱟᱲ ᱢᱚᱦᱟᱡᱚᱱᱯᱚᱫᱽ ᱛᱟᱞᱟᱨᱮ ᱚᱣᱨᱚᱝᱜᱟᱵᱟᱫᱽ ᱫᱚ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱ ᱥᱮᱫᱟᱭ ᱥᱟᱥᱚᱱᱤᱭᱟᱹ ᱠᱚ ᱫᱚ, ᱵᱤᱢᱵᱤᱥᱟᱨᱚ (ᱢᱚᱬᱮ ᱜᱚᱴᱟᱝ-ᱟᱜ ᱥᱟᱹᱭᱟᱹᱛ ᱵᱤ.ᱥᱤ.ᱤ.), ᱚᱡᱟᱛᱚᱥᱚᱛᱨᱩ (ᱯᱩᱱ ᱜᱚᱴᱟᱝ-ᱟᱜ ᱥᱟᱹᱭᱟᱹᱛ ᱵᱤ.ᱥᱤ.ᱤ.), ᱪᱚᱱᱫᱽᱨᱚᱜᱩᱯᱛᱚ ᱢᱩᱨᱭᱚ (᱓᱒᱑ - ᱒᱘᱙ ᱵᱤ.ᱥᱤ.ᱤ.) ᱟᱨ ᱚᱥᱳᱠᱟ (᱒᱖᱘ - ᱒᱓᱒ ᱵᱤ.ᱥᱤ.ᱤ.) ᱮᱢᱟᱱ ᱠᱚ ᱾

ᱥᱮᱨ ᱥᱟᱦ ᱥᱩᱨᱤ (᱑᱔᱘᱖ - ᱑᱕᱔᱕ ᱥᱤ.ᱤ)-ᱟᱜ ᱥᱟᱥᱚᱱ ᱚᱠᱛᱚᱨᱮ ᱚᱣᱨᱚᱝᱜᱟᱵᱟᱫᱽ ᱫᱚ ᱟᱭᱢᱟ ᱨᱳᱦᱛᱟᱥ ᱥᱤᱨᱠᱟᱨ ᱡᱤᱞᱞᱟᱹ ᱞᱟᱹᱜᱤᱱ ᱟᱹᱰᱤ ᱤᱢᱯᱳᱨᱴᱟᱸᱴ ᱜᱮ ᱛᱟᱦᱮᱸ ᱠᱟᱱᱟ ᱾ ᱥᱮᱨ ᱥᱟᱦ ᱥᱩᱨᱤ-ᱟᱜ ᱜᱩᱨ ᱫᱚᱥᱟᱨ, ᱚᱣᱨᱚᱝᱜᱟᱵᱟᱫᱽ ᱫᱚ ᱚᱥᱳᱠ-ᱟᱜ ᱥᱟᱥᱚᱱ ᱛᱮ ᱦᱮᱡ ᱮᱱᱟ ᱾ ᱱᱚᱰᱮ ᱠᱤᱪᱷᱩ ᱜᱟᱱ ᱟᱯᱷᱜᱟᱱ ᱨᱟᱡᱽ ᱠᱚ ᱛᱟᱦᱮᱸ ᱮᱢᱟᱱ ᱞᱮᱱᱟ, ᱚᱱᱟ ᱛᱮ ᱠᱤᱪᱷᱩ ᱟᱯᱷᱜᱟᱱ ᱟᱨᱠᱳᱴᱮᱠ ᱠᱚ ᱧᱮᱞᱚᱜ ᱜᱮᱭᱟ ᱾ 

ᱚᱣᱨᱚᱝᱜᱟᱵᱟᱫᱽ ᱨᱮ ᱢᱩᱜᱚᱞ ᱥᱟᱥᱚᱱᱤᱭᱟᱹ ᱠᱚᱣᱟᱜ ᱫᱟᱲᱮ ᱪᱟᱵᱟᱭᱮᱱ ᱛᱟᱭᱚᱢ, ᱱᱚᱶᱟ ᱫᱚ ᱡᱚᱢᱤᱱᱫᱟᱨ ᱠᱚᱣᱟᱜ ᱦᱟᱛ ᱛᱮ ᱦᱮᱡ ᱮᱱᱟ ᱾ ᱱᱩᱠᱩ ᱡᱚᱢᱤᱱᱫᱟᱨ ᱠᱚ ᱫᱚ ᱟᱹᱰᱤ ᱠᱤᱥᱟᱹᱬ ᱠᱚ ᱛᱟᱦᱮᱸ ᱠᱟᱱᱟ ᱡᱮᱢᱚᱱ ᱫᱮᱣ ᱨᱟᱡᱽ, ᱠᱩᱴᱩᱢᱵᱚ, ᱢᱟᱲᱤ,ᱯᱟᱣᱟᱭᱤ,ᱪᱚᱸᱫᱽᱨᱟᱜᱚᱰ ᱟᱨ  ᱥᱤᱨᱤᱥ ᱨᱮᱱ ᱮᱢᱟᱱ ᱾ ᱱᱩᱠᱩ ᱡᱷᱚᱛᱚ ᱡᱚᱢᱤᱱᱫᱟᱨ ᱠᱚ ᱫᱚ ᱡᱷᱚᱛᱚ ᱵᱽᱨᱤᱴᱤᱥ ᱥᱚᱨᱠᱟᱨ-ᱟᱜ ᱠᱟᱛᱷᱟ ᱞᱮᱠᱟᱛᱮ ᱠᱚ ᱵᱟᱛᱟᱣ ᱞᱮᱫ-ᱟ ᱾ ᱡᱮᱢᱚᱱ ᱫᱮᱣ ᱨᱟᱡᱽ ᱨᱤᱱᱤᱡ ᱯᱷᱚᱛᱮᱭ ᱱᱟᱨᱟᱭᱚᱬ ᱥᱤᱝ, ᱢᱮᱣᱟᱨᱤ ᱥᱤᱥᱳᱫᱤᱭᱟ ᱨᱟᱡᱽᱯᱩᱛ ᱮᱢᱟᱱ ᱠᱚ ᱾  

᱒᱙᱖᱕ ᱥᱟᱹᱦᱤᱛ ᱨᱮ ᱵᱤᱦᱟᱨ ᱡᱤᱞᱞᱟᱹ ᱫᱚ ᱯᱟᱴᱱᱟ ᱡᱤᱞᱞᱟᱹ ᱠᱷᱚᱱᱟᱜ ᱵᱮᱜᱟᱨ ᱮᱱᱟᱭ ᱾ ᱩᱱ ᱚᱠᱛᱚ ᱚᱣᱨᱚᱝᱜᱟᱵᱟᱫᱽ ᱫᱚ ᱵᱤᱦᱟᱨ ᱨᱮᱭᱟᱜ ᱥᱚᱵᱽ-ᱰᱤᱵᱷᱤᱡᱚᱱ ᱠᱚ ᱵᱮᱱᱟᱣ ᱞᱮᱫ-ᱟ ᱾ ᱥᱢᱮᱢᱮᱸᱴ ᱫᱚ ᱚᱣᱨᱚᱝᱜᱟᱵᱟᱫᱽ ᱨᱤᱱᱤᱡ ᱯᱩᱭᱞᱩ ᱥᱚᱵᱽ-ᱰᱤᱵᱷᱤᱡᱚᱱᱟᱞ ᱚᱯᱷᱤᱥᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱡᱤᱞᱞᱟᱹᱨᱤᱱᱤᱡ ᱯᱩᱭᱞᱩ ᱮᱢ.ᱯᱤ. ᱥᱮ ᱥᱟᱝᱥᱚᱫᱽ ᱫᱚ ᱥᱮᱫᱟᱭ ᱵᱤᱦᱟᱨ ᱨᱤᱱᱤᱡᱽ ᱢᱟᱨᱟᱝ ᱢᱩᱱᱛᱨᱤ ᱥᱚᱛᱭᱮᱱᱫᱽᱨᱚ ᱱᱟᱨᱟᱭᱚᱬ ᱥᱤᱝ (ᱪᱷᱳᱴᱮ ᱥᱟᱦᱮᱵᱽ) ᱠᱟᱱᱟᱭ ᱾

᱒᱖ ᱡᱟᱱᱩᱭᱟᱨᱤ ᱑᱙᱗᱓ ᱨᱮ ᱚᱣᱨᱚᱝᱜᱟᱵᱟᱫᱽ ᱡᱤᱞᱞᱟᱹ, ᱵᱤᱦᱟᱨ ᱫᱚ ᱛᱷᱟᱯᱚᱱ ᱞᱮᱱᱟ ᱾ (ᱥᱚᱨᱠᱟᱨ-ᱟᱜ ᱑᱙ ᱡᱟᱱᱩᱭᱟᱨᱤ ᱑᱙᱗᱓ ᱨᱮᱭᱟᱜ ᱐᱗/᱑᱑ - ᱒᱐᱗᱑-᱗᱒ ᱱᱳᱴᱤᱯᱷᱤᱠᱮᱥᱚᱱ ᱱᱟᱢᱵᱟᱨ ᱞᱮᱠᱟᱛᱮ) ᱾ ᱠᱮ.ᱮ.ᱮᱪ. ᱥᱩᱵᱽᱨᱚᱢᱚᱱᱭᱚᱢ ᱫᱚ ᱱᱚᱶᱟ ᱡᱤᱞᱞᱟᱹ ᱨᱤᱱᱤᱡ ᱯᱩᱭᱞᱩ ᱢᱟᱡᱤᱥᱴᱨᱮᱴ ᱟᱨ ᱥᱩᱨᱡᱤᱛ ᱠᱩᱢᱟᱨ ᱥᱟᱦᱟ ᱫᱚ ᱯᱩᱭᱞᱩ ᱥᱚᱵᱽᱰᱤᱵᱷᱤᱡᱚᱱᱟᱞ ᱚᱯᱷᱤᱥᱚᱨ ᱠᱟᱱᱟᱭ ᱾

ᱚᱛᱱᱚᱜ
ᱚᱣᱨᱚᱝᱜᱟᱵᱟᱫᱽ ᱫᱚ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱮᱱ.ᱮᱪ. ᱒ ᱱᱤᱛᱟᱜ ᱮᱱ
ᱮᱪ. ᱑᱙ (ᱜᱨᱟᱸᱰ ᱴᱨᱚᱠ ᱨᱳᱰ) ᱡᱟᱦᱟᱸ ᱨᱮ ᱮᱱ.ᱮᱪ. ᱙᱘ ᱱᱤᱛᱚᱜ ᱮᱱ.ᱮᱪ. ᱑᱓᱙ ᱥᱟᱝ ᱧᱟᱯᱟᱢ ᱠᱟᱱᱟ ᱚᱱᱰᱮ ᱜᱮ ᱧᱟᱢᱚᱜᱼᱟ ᱾ ᱜᱟᱭᱟ ᱠᱷᱚᱱ ᱥᱩᱨ ᱦᱚᱱᱚᱛ ᱠᱟᱱᱟ, ᱢᱮᱱᱫᱚ ᱗᱐ ᱠᱤᱞᱳᱢᱤᱴᱚᱨ ᱦᱩᱭᱩᱜᱼᱟ ᱾ ᱵᱤᱦᱟᱨ ᱨᱮᱭᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱ ᱑᱔᱐ ᱠᱤᱞᱳᱢᱤᱴᱚᱨ ᱠᱚᱧᱮ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱛᱟᱞᱟ ᱛᱮ ᱵᱟᱨᱭᱟ ᱢᱟᱨᱟᱝ ᱜᱟᱰᱟ ᱯᱟᱨᱚᱢ ᱠᱟᱱᱟ ᱺ-
᱑ᱹ ᱥᱳᱱ ᱜᱟᱰᱟ
᱒ᱹ- ᱯᱩᱱᱯᱩᱱ ᱜᱟᱰᱟ

ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱴᱷᱟᱶ ᱫᱚ ᱙᱘ ᱥᱠᱩᱭᱟᱨ ᱠᱤᱞᱳᱢᱤᱴᱚᱨ ᱦᱩᱭᱩᱜᱼᱟ ᱾

ᱚᱣᱨᱚᱝᱜᱟᱵᱟᱫᱽ ᱟᱫᱽᱨᱤ ᱜᱟᱰᱟ ᱫᱷᱟᱨᱮ ᱨᱮ  ᱟᱞᱞᱩᱵᱷᱤᱭᱟᱞ ᱯᱞᱮᱱ ᱢᱮᱱᱟᱜ ᱟ ᱾ ᱱᱚᱶᱟ ᱨᱮᱭᱟᱜ ᱯᱟᱪᱮ ᱨᱮ ᱥᱳᱱ ᱜᱟᱰᱟ ᱒᱖ ᱠᱤᱞᱳᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱮᱴᱟᱜ ᱜᱟᱰᱟ ᱠᱚ ᱡᱮᱢᱚᱱ, ᱯᱩᱱᱯᱩᱱ, ᱚᱣᱨᱚᱝᱜᱟ,ᱵᱚᱴᱟᱱᱮ, ᱢᱳᱦᱚᱨ ᱟᱨ ᱢᱟᱫᱟᱨ ᱮᱴᱟᱱ ᱠᱚ ᱦᱚᱸ ᱱᱚᱶᱟ ᱥᱩᱨ ᱛᱮ ᱠᱚ ᱞᱤᱝᱜᱤᱱ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ


ᱛᱷᱚᱠ:ᱚᱦᱚᱫ ᱢᱮᱱᱟᱜ ᱚᱱᱚᱞ ᱧᱩᱛᱩᱢ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱦᱚᱱᱚᱛ